ai4bharat/Pralekha huggingface dataset:
મારા પ્રિય દેશવાસીઓ, નમસ્કાર. 2023 ની આ પહેલી મન કી બાત અને તેની સાથે સાથે આ કાર્યક્રમનો આજે 97 મો એપિસોડ પણ છે
સ્વભાવથી આપણે એક Democratic Society છીએ. ડૉ. આંબેડકરે બૌદ્ધ ભિક્ષુ સંઘની સરખામણી ભારતીય સંસદ સાથે કરી હતી
            તામિલનાડુમાં એક નાનું પરંતુ ચર્ચિત ગામ છે – ઉતિરમેરૂર. અહીં અગિયારસો – બારસો વર્ષ પહેલાનો શિલાલેખ આખી દુનિયાને અચંબિત કરે છે
            મારા પ્રિય દેશવાસીઓ જો હું તમને પૂછું કે યોગ દિવસ અને વિવિધ પ્રકારના આપણા મોટા અનાજોમાં શું કોમન છે તો તમે વિચારશો કે આ કેવી સરખામણી કહેવાય
            આંધ્રપ્રદેશના નાંદયાલ જિલ્લામાં રહેનારા કે.વી.રામા સુબ્બા રેડ્ડી જીએ જાડુ ધાન્ય (Millets)  માટે સારા એવા પગારની નોકરી છોડી દીધી
            હું આપને વધુ એક વાત પૂછું? તમે entrepreneur શબ્દ સાંભળ્યો હશે પરંતુ શું તમે  Milletpreneurs, સાંભળ્યું છે
            કર્ણાટકના કલબુર્ગીમાં અલંદ ભૂતાઈ Millets Farmers Producer Company એ ગત વર્ષે Indian Institute of Millets Research
            સાથીઓ આજે હિન્દુસ્તાનના ખૂણે–ખૂણામાં જી-20 સમિટ સતત ચાલી રહી છે અને મને ખુશી છે કે દેશના દરેક ખૂણામાં જ્યાં પણ જી
            મારા પ્રિય દેશવાસીઓ, જ્યારે તમારી સાથે કોઈ ટુરિસ્ટ હબ ગોવાની વાત કરે છે તો તમારા મનમાં શું ખ્યાલ આવે છે
પર્પલ ફેસ્ટ કેટલો મોટો મોકો હતો તેનો અંદાજ તમે એ વાત પરથી મેળવી શકો કે 50 હજારથી પણ વધારે આપણા ભાઈ
            મારા પ્રિય દેશવાસીઓ, હવે મન કી બાતમાં હું એક એવા વિષય પર વાત કરીશ જેમાં આપને આનંદ પણ આવશે, ગર્વ પણ થશે અને આપ કહી ઉઠશો
            સાથીઓ, આપણે બધા જાણીએ છીએ કે 21મી સદીની ગ્લોબલ ઈકોનોમીમાં નોલેજ જ સર્વોપરી છે. મને વિશ્વાસ છે કે ભારતના
            મારા પ્રિય દેશવાસીઓ, NaMoApp પર મેં તેલંગણાના એન્જિનિયર વિજય જીની એક પોસ્ટ જોઈ. તેમાં વિજયજીએ ઈ
            સાથીઓ આજે દરેક ઘરમાં મોબાઈલ ફોન, લેપટોપ, ટેબ્લેટ જેવી ડિવાઈસ સામાન્ય થઈ ગયી છે. આખા દેશમાં તેની સંખ્યા અબજોમાં હશેવેસ્ટ એકત્રિત કરાઈ રહ્યું છે. આવા તો કેટલાય ઉદાહરણો છે. આ બધા ભારતને ગ્લોબલ રિસાયક્લિંગ હબ બનાવવામાં મદદ કરી રહ્યા છે પરંતુ આવા
            મારા પ્રિય દેશવાસીઓ, આજે આખી દુનિયામાં ક્લાઈમેટ ચેન્જ અને બાયોડાયર્સિટીના રક્ષણની ઘણી ચર્ચા થાય છે World’s Ramsar Sites માં મોટાભાગે Unique Culture Heritage પણ છે. મણિપુરનું લોકટાક અને પવિત્ર સરોવર રેણુકા સાથે ત્યાંની સંસ્કૃતિનુ ઘણુ ઉંડું જોડાણ રહ્યું છે
            મારા પ્રિય દેશવાસીઓ, આ વખતે આપણા દેશમાં, ખાસ કરીને ઉત્તર ભારતમાં ઘણી જ તીવ્ર ઠંડી પડી. આ ઠંડીમાં લોકોએ પહાડો પર બરફવર્ષા ની પણ ખૂબ મજા લીધી
            મારા પ્રિય દેશવાસીઓ, ગણતંત્રને મજબૂત કરવાના આપણા પ્રયત્નો સતત ચાલતા રહેવા જોઈએ. ગણતંત્ર મજબૂત થાય છે જન
ખૂબ ખૂબ ધન્યવાદ….
 
YP/GP/NP
પ્રધાનમંત્રીનું કાર્યાલય
પ્રધાનમંત્રીએ પોલીસ સ્મૃતિ દિવસ નિમિત્તે ફરજ સમયે શહીદ થયેલા પોલીસ કર્મીઓને શ્રદ્ધાંજલિ અર્પી
પ્રધાનમંત્રી શ્રી નરેન્દ્ર મોદીએ પોલીસ સ્મૃતિ દિવસ નિમિત્તે ફરજ સમયે શહીદ થયેલા પોલીસ કર્મીઓને શ્રદ્ધાંજલિ અર્પી હતી.
પ્રધાનમંત્રીએ કહ્યું કે, "પોલીસ સ્મૃતિ દિવસ સમગ્ર ભારતભરમાં આપણા પોલીસ કર્મચારીઓ અને તેમના પરિવારો પ્રત્યે કૃતજ્ઞતા વ્યક્ત કરવા વિશે છે. આપણે કર્તવ્ય અને ફરજ કાજે શહીદ થયેલા તમામ પોલીસ કર્મચારીઓને શ્રદ્ધાંજલિ આપીએ છીએ. તેમના બલિદાન અને સેવાને હંમેશા યાદ રાખવામાં આવશે.
કાયદો અને વ્યવસ્થાને જાળવવાથી લઈને ભયાનક ગુનાઓનું નિવારણ કરવા, આપત્તિ વ્યવસ્થાપનમાં સહાયથી લઈને કોવિડ-19 સામેની લડત સુધી આપણા પોલીસ કર્મચારીઓ હંમેશાં નિઃસંકોચ શ્રેષ્ઠ પ્રયાસો કરે છે. નાગરિકોને મદદ કરવા તેમની મહેનત અને તત્પરતા પર આપણને ગર્વ છે.”
SD/GP/BT
સોશિયલ મીડિયા પર અમને ફોલો કરો:
(
ગૃહ મંત્રાલય
'પદ્મ એવોર્ડ્સ-2023' માટે નામાંકન 15 સપ્ટેમ્બર, 2022 સુધી ખુલ્લું છે
પ્રજાસત્તાક દિવસ, 2023ના અવસરે જાહેર કરવામાં આવનાર પદ્મ પુરસ્કારો  માટે ઑનલાઇન નામાંકન/ભલામણો 1 મે 2022થી ખુલ્લી છે. પદ્મ પુરસ્કારો માટે નામાંકન માટેની છેલ્લી તારીખ સપ્ટેમ્બર 15, 2022 છે. પદ્મ પુરસ્કારો માટે નામાંકન/ ભલામણો માત્ર નેશનલ એવોર્ડ પોર્ટલ https://awards.gov.in પર ઓનલાઈન સ્વીકારવામાં આવશે.
પદ્મ વિભૂષણ, પદ્મ ભૂષણ અને પદ્મ શ્રી દેશના સર્વશ્રેષ્ઠ નાગરિક પુરસ્કારોમાં સામેલ છે. વર્ષ 1954માં સ્થાપિત આ પુરસ્કારો દર વર્ષે પ્રજાસત્તાક દિવસના અવસરે જાહેર કરવામાં આવે છે. આ પુરસ્કારો દ્વારા, વિવિધ ક્ષેત્રોમાં લોકોના 'ઉત્તમ કાર્ય અથવા યોગદાન'ની પ્રશંસા કરવામાં આવે છે. આ પુરસ્કારો કલા, સાહિત્ય અને શિક્ષણ, રમતગમત, દવા, સામાજિક કાર્ય, વિજ્ઞાન અને એન્જિનિયરિંગ, જાહેર કાર્ય, નાગરિક સેવા, વેપાર અને ઉદ્યોગ વગેરે જેવા તમામ ક્ષેત્રો/વિશાખાઓમાં વિશિષ્ટ અને અસાધારણ સિદ્ધિઓ/સેવા માટે આપવામાં આવે છે.
તમામ વ્યક્તિઓ જાતિ, વ્યવસાય, સ્થિતિ અથવા લિંગના આધારે કોઈપણ ભેદભાવ વિના આ પુરસ્કારો મેળવવા માટે પાત્ર છે. ડોક્ટરો અને વૈજ્ઞાનિકો સિવાય પીએસયુમાં કામ કરતા કર્મચારીઓ સહિત તમામ સરકારી કર્મચારીઓ પદ્મ પુરસ્કારો માટે પાત્ર નથી.
સરકાર પદ્મ પુરસ્કારોને 'જન પદ્મ'માં પરિવર્તિત કરવા પ્રતિબદ્ધ છે. આથી તમામ નાગરિકોને સ્વ-નોમિનેશન સાથે નોંધણી/ ભલામણ કરવા વિનંતી કરવામાં આવે છે. એવી પ્રતિભાશાળી વ્યક્તિઓને ઓળખવા માટે નક્કર પ્રયાસો કરી શકાય છે કે જેમની શ્રેષ્ઠતા અને સિદ્ધિઓ ખરેખર સ્ત્રીઓ, સમાજના નબળા વર્ગો, અનુસૂચિત જાતિ અને અનુસૂચિત જનજાતિ, વિકલાંગ વ્યક્તિઓ અને જેઓ નિઃસ્વાર્થપણે સમાજની સેવા કરી રહ્યા છે તેઓમાં પ્રશંસાને પાત્ર છે.
નોમિનેશન/ભલામણમાં ઉપરોક્ત પોર્ટલ પર ઉપલબ્ધ ફોર્મેટમાં ઉલ્લેખિત તમામ સંબંધિત વિગતો શામેલ હોવી જોઈએ, જેમાં વર્ણનાત્મક અથવા ભલામણ કરેલ અવતરણ  પણ શામેલ હોવા જોઈએ. આ સાથે, ભલામણ કરેલ વ્યક્તિએ તેમના સંબંધિત ક્ષેત્ર/શિસ્તમાં પ્રાપ્ત કરેલી વિશિષ્ટ અને અસાધારણ સિદ્ધિઓ/સેવાઓનો સ્પષ્ટ ઉલ્લેખ કરવો જોઈએ.
આ અંગેની વિગતો ગૃહ મંત્રાલયની વેબસાઈટ  અને પદ્મ એવોર્ડ પોર્ટલ  પર 'પુરસ્કારો અને ચંદ્રકો' શીર્ષક હેઠળ પણ ઉપલબ્ધ છે. ' આ પુરસ્કારોને લગતા કાયદા અને નિયમો વેબસાઇટ લિંક https://padmaawards.gov.in/AboutAwards.aspx પર ઉપલબ્ધ છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 183
મંત્રીમંડળ
મંત્રીમંડળે ભારત અને ઓસ્ટ્રેલિયા વચ્ચે ખાણ, પરિક્ષણ અને સંશોધન કેન્દ્ર માટે થયેલા સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ડિરેક્ટોરેટ જનરલ ઑફ માઈન્સ એન્ડ સેફ્ટી , ભારત સરકારના શ્રમ અને રોજગાર મંત્રાલય તથા પ્રકૃતિક સંસાધન, ખાણ અને ઊર્જા વિભાગ, ક્વીન્સલેન્ડ, ઓસ્ટ્રેલિયા સરકાર સાથે ખાણોની સલામતિ, પરિક્ષણ અને સંશોધન કેન્દ્ર  અંગે થયેલા સમજૂતી કરારને મંજૂરી આપી છે.
અસરઃ
આ સમજૂતી કરારથી DGMS અને SIMTARS વચ્ચે નીચેની બાબતોમાં ભાગીદારી સ્થાપિત કરવામાં મદદ મળશેઃ
- જોખમ આધારિત સુરક્ષા વ્યવસ્થાપન પ્રણાલી અંગે તાલીમ આપવી
- સંમેલન, પરિસંવાદો અને અન્ય ટેકનિકલ બેઠકોનું આયોજન કરવું
- વ્યવસાયોમાં સલામતિ અને સ્વાસ્થ્ય અકાદમી તથા રાષ્ટ્રીય ખાણ આપત્તિ કેન્દ્ર અને
- DGMSની પ્રયોગશાળના સંશોધન અને વિકાસ વિભાગનું આધુનિકીકરણ
અમલીકરણની વ્યૂહરચના
આ સમજૂતી કરારનો અમલ તેના પર કરાયેલા હસ્તાક્ષરની તારીખથી શરૂ થઈ જશે અને ત્રણ વર્ષ માટે અમલમાં રહેશે.
પૂર્વભૂમિકા
ઓસ્ટ્રેલિયામાં ખાણ ક્ષેત્રે અકસ્માતનો દર દુનિયામાં સૌથી નીચો છે. ઓસ્ટ્રેલિયા ખાણ ક્ષેત્રે જોખમ આધારિત સુરક્ષા વ્યવસ્થાના આયોજનોની સંકલ્પના અને અમલીકરણમાં અગ્રણી છે. SIMTARS ખાણ સુરક્ષા વ્યવસ્થાપન પદ્ધતિઓ માટે વિશેષ નિપુણતા ધરાવે છે.
(Visitor Counter : 138
માર્ગ પરિવહન અને રાજમાર્ગ મંત્રાલય
સહચાલકો માટે એરબેગ પૂરા પાડવાની ફરજિયાત સૂચિત જોગવાઈ વિશે લોકોના સૂચનો મંગાવાયા
માર્ગ પરિવહન અને હાઇવે મંત્રાલયે મુસાફરોની સલામતીને પ્રોત્સાહન આપવા માટે એક મહત્વપૂર્ણ પગલા લેતા ડ્રાઇવરની આગળની સીટ પર મુસાફરોની સલામતી માટે એરબેગ ફરજિયાત બનાવવાનો પ્રસ્તાવ મૂક્યો છે. આ પગલાના અમલીકરણ માટે સૂચિત સમય મર્યાદા નવા મોડેલ માટે 01 એપ્રિલ, 2021 અને હાલના મોડેલ માટે જૂન 01, 2021 છે.
આ આશય માટે, મંત્રાલયની વેબસાઇટ પર તારીખ 28 ડિસેમ્બર 2020 ના રોજનો જીએસઆર -797  નો મુસદ્દો જાહેર કરવામાં આવ્યો છે.
આ સૂચનાની તારીખથી 30 દિવસ પછી, બધા હિસ્સેદારોના સૂચનો / ટિપ્પણીઓ morth[at]gov[dot]inwith ઇમેઇલ સરનામાં પર આમંત્રિત છે.
SD/GP
(Visitor Counter : 155
પ્રધાનમંત્રીનું કાર્યાલય
અમ્માના 70મા જન્મદિવસ નિમિત્તે પ્રધાનમંત્રી શ્રીના વીડિયો સંદેશનો મૂળપાઠ
સેવા અને આધ્યાત્મિકતાના મૂર્ત સ્વરૂપ અમ્મા, માતા અમૃતાનંદમયીજીને મારી આદરપૂર્વક પ્રણામ. તેમના સિત્તેરમા જન્મદિવસ નિમિત્તે હું અમ્માને લાંબા અને સ્વસ્થ જીવનની શુભેચ્છા પાઠવું છું. હું પ્રાર્થના કરું છું કે વિશ્વભરમાં પ્રેમ અને કરુણા ફેલાવવાનું તેમનું મિશન વધતું રહે. હું અમ્માના અનુયાયીઓ સહિત જીવનના વિવિધ ક્ષેત્રોમાંથી અહીં એકત્ર થયેલા તમામ લોકોને પણ અભિનંદન આપું છું અને મારી શુભકામનાઓ આપું છું.
મિત્રો,
હું 30 વર્ષથી વધુ સમયથી અમ્મા સાથે સીધા સંપર્કમાં છું. કચ્છમાં આવેલા ભૂકંપ પછી મને અમ્મા સાથે લાંબા સમય સુધી કામ કરવાનો અનુભવ મળ્યો હતો. મને હજુ એ દિવસ યાદ છે જ્યારે અમ્માનો 60મો જન્મદિવસ અમૃતપુરીમાં ઉજવવામાં આવ્યો હતો. જો હું આજના કાર્યક્રમમાં હાજર રહ્યો હોત તો મને આનંદ થયો હોત અને સારું લાગ્યું હોત. આજે પણ હું જોઉં છું, અમ્માના હસતા ચહેરા અને પ્રેમાળ સ્વભાવની હૂંફ પહેલા જેવી જ છે. અને એટલું જ નહીં, છેલ્લા 10 વર્ષમાં અમ્માનું કામ અને દુનિયા પર તેમની અસર અનેકગણી વધી ગઈ છે. ગયા વર્ષે ઓગસ્ટમાં, મને હરિયાણાના ફરીદાબાદમાં અમૃતા હોસ્પિટલનું ઉદ્ઘાટન કરવાનો લહાવો મળ્યો હતો. અમ્માની હાજરી અને તેમના આશીર્વાદની આભા શબ્દોમાં વર્ણવવી મુશ્કેલ છે, આપણે તેને માત્ર અનુભવી શકીએ છીએ. મને યાદ છે કે ત્યારે મેં અમ્મા માટે કહ્યું હતું, અને આજે હું પુનરાવર્તન કહું છું, સ્નેહ-ત્તિન્ડે, કારૂણ્ય-ત્તિન્ડે, સેવન-ત્તિન્ડે, ત્યાગ-ત્તિન્ડે, પર્યાયમાણ અમ્મા. માતા અમૃતાનંદમયી દેવી, ભાર-ત્તિન્ડે મહત્તાય, આધ્યાત્મિક પારંપર્ય-ત્તિન્ડે, નેરવ-કાશિયાણ, એટલે કે અમ્મા, પ્રેમ, કરુણા, સેવા અને ત્યાગનું મૂર્ત સ્વરૂપ છે. તેઓ ભારતની આધ્યાત્મિક પરંપરાના વાહક છે.
મિત્રો,
અમ્માના કામનું એક પાસું એ છે કે તેમણે દેશ-વિદેશમાં સંસ્થાઓ બનાવી અને તેમને આગળ વધાર્યા. આરોગ્ય ક્ષેત્ર હોય કે શિક્ષણ, અમ્માના માર્ગદર્શન હેઠળ દરેક સંસ્થાએ માનવ સેવા અને સમાજ કલ્યાણને નવી ઊંચાઈઓ આપી. જ્યારે દેશે સ્વચ્છતા અભિયાનની શરૂઆત કરી, ત્યારે અમ્મા તે પ્રથમ વ્યક્તિઓમાંની એક હતી જે તેને સફળ બનાવવા માટે આગળ આવી. તેમણે ગંગાના કિનારે શૌચાલય બનાવવા માટે 100 કરોડ રૂપિયાનું દાન પણ આપ્યું, જેણે સ્વચ્છતાને નવો વેગ આપ્યો. અમ્માના સમગ્ર વિશ્વમાં અનુયાયીઓ છે અને તેમણે હંમેશા ભારતની છબી અને દેશની વિશ્વસનીયતા મજબૂત કરી છે. જ્યારે પ્રેરણા એટલી મહાન હોય છે, ત્યારે પ્રયત્નો પણ મહાન બને છે.
મિત્રો,
રોગચાળા પછીની દુનિયામાં, વિકાસ માટે ભારતનો માનવ-કેન્દ્રિત અભિગમ આજે સ્વીકારવામાં આવી રહ્યો છે. આવા સમયે, અમ્મા જેવી વ્યક્તિત્વ ભારતના માનવ-કેન્દ્રિત અભિગમનું પ્રતિબિંબ છે. અમ્માએ હંમેશા વિકલાંગોને સશક્ત બનાવવા અને વંચિતોને પ્રાધાન્ય આપવાનું માનવતાવાદી બલિદાન આપ્યું છે. થોડા દિવસ પહેલા જ ભારતની સંસદે પણ નારીશક્તિ વંદન એક્ટ પસાર કર્યો છે. મહિલા નેતૃત્વ વિકાસના સંકલ્પ સાથે આગળ વધી રહેલ ભારત અમ્મા જેવું પ્રેરણાદાયી વ્યક્તિત્વ ધરાવે છે. મને વિશ્વાસ છે કે અમ્માના અનુયાયીઓ વિશ્વમાં શાંતિ અને પ્રગતિને પ્રોત્સાહન આપવા માટે સમાન કાર્ય કરતા રહેશે. ફરી એકવાર, હું અમ્માને સિત્તેરમા જન્મદિવસની શુભેચ્છા પાઠવું છું. તે લાંબુ જીવે, તેનું સ્વાસ્થ્ય સારું રહે, તે આ રીતે માનવતાની સેવા કરતી રહે. હું મારું ભાષણ એ ઈચ્છા સાથે સમાપ્ત કરું છું કે તમે અમને બધાને તમારો પ્રેમ દર્શાવતા રહો. ફરી એકવાર અમ્માને વંદન
CB/GP/JD
(
પ્રધાનમંત્રીનું કાર્યાલય
અંતરિક્ષ ક્ષેત્રમાં ઐતિહાસિક સુધારાઓની શરૂઆત
અંતરિક્ષ ક્ષેત્ર સાથે સંબંધિત પ્રવૃત્તિઓમાં ખાનગી ક્ષેત્રની ભાગીદારીને મંજૂરી આપવામાં આવી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે અંતરિક્ષ ક્ષેત્રમાં દૂરગામી સુધારાને મંજૂરી આપી હતી. આ સુધારાઓનો ઉદ્દેશ અંતરિક્ષ ક્ષેત્ર સાથે સંબંધિત તમામ પ્રકારની પ્રવૃત્તિઓમાં ખાનગી ક્ષેત્રની ભાગીદારીને પ્રોત્સાહન આપવાનો છે. આ નિર્ણય પ્રધાનમંત્રીના ભારતની કાયાપલટ કરવાના તથા દેશને આત્મનિર્ભર અને ટેકનોલોજીકલ રીતે વિકસિત બનાવવાના લાંબા ગાળાના વિઝનને ધ્યાનમાં રાખીને લેવાયો છે.
અંતરિક્ષ ક્ષેત્રમાં અદ્યતન ક્ષમતાઓ ધરાવતા દુનિયાના ગણ્યાંગાઠ્યાં દેશોમાં ભારત સામેલ છે. આ સુધારાઓ સાથે અંતરિક્ષ ક્ષેત્રને નવી ઊર્જા અને ગતિ મળશે, જેથી દેશને અંતરિક્ષ ક્ષેત્રમાં પ્રવૃત્તિઓને આગામી તબક્કામાં લઈ જવા હરણફાળ ભરવામાં મદદ મળશે.
આ સુધારાઓથી અંતરિક્ષ ક્ષેત્રની વૃદ્ધિને વેગ મળશે તેમજ ભારતીય ઉદ્યોગ આંતરરાષ્ટ્રીય અંતરિક્ષ અર્થતંત્રમાં મહત્ત્વપૂર્ણ ભાગીદાર બનવા સક્ષમ બનશે. આ સાથે ટેકનોલોજી ક્ષેત્રમાં મોટા પાયે રોજગારીની તક ઊભી થશે અને ભારત આંતરરાષ્ટ્રીય સ્તરનું ટેકનોલોજી પાવરહાઉસ બનશે.
મુખ્ય ફાયદા :
ટેકનોલોજીના ક્ષેત્રમાં પ્રગતિ કરવા અને આપણી ઔદ્યોગિક કામગીરીનું વિસ્તરણ કરવા અંતરિક્ષ ક્ષેત્ર મુખ્ય પ્રેરકબળ તરીકે ભૂમિકા ભજવી શકે છે. સૂચિત સુધારા અંતરિક્ષ અસ્કયામતો અને પ્રવૃત્તિઓનો સામાજિક-આર્થિક ઉપયોગ વધારશે, જેમાં અંતરિક્ષ ક્ષેત્ર સાથે સંબંધિત અસ્કયામતો, ડેટા અને સુવિધાઓની સુલભતામાં સુધારો સામેલ છે.
નવી રચાયેલી ઇન્ડિયન નેશનલ સ્પેસ પ્રમોશન એન્ડ ઓથોરાઇઝેશન સેન્ટર  ભારતીય અંતરિક્ષ ક્ષેત્રમાં માળખાગત સુવિધાઓનો ઉપયોગ કરવા ખાનગી કંપનીઓને સરકારી કંપનીઓ જેટલી સુવિધા પ્રદાન કરશે. આ નીતિગત પ્રોત્સાહન અને અનુકૂળ નિયમનકારક વાતાવરણ દ્વારા અંતરિક્ષ ક્ષેત્ર સાથે સંબંધિત કામગીરીઓમાં ખાનગી ઉદ્યોગોને ટેકો, પ્રોત્સાહન અને માર્ગદર્શન પણ આપશે.
સરકારી ક્ષેત્રનું સાહસ ‘ન્યૂ સ્પેસ ઇન્ડિયા લિમિટેડ ’ અંતરિક્ષ પ્રવૃત્તિઓને ‘પુરવઠાલક્ષી મોડલ’માંથી ‘માગ સંચાલિત’ મોડલ તરફ દોરી જશે, જેથી આપણી અંતરિક્ષ ક્ષેત્રની અસ્કયામતોનો અસરકારક ઉપયોગ સુનિશ્ચિત થશે.
આ સુધારા ઇસરોને સંશોધન અને વિકાસલક્ષી પ્રવૃત્તિઓ, નવી ટેકનોલોજીઓ, અભિયાનો હાથ ધરવા અને માનવસહિત અંતરિક્ષ ઉડાનના કાર્યક્રમ પર ધ્યાન વધારે કેન્દ્રિત કરવાની સુવિધા આપશે. ‘તકની જાહેરાત’ની વ્યવસ્થા દ્વારા ગ્રહનું સંશોધન કરવા કેટલાંક અભિયાનો ખાનગી ક્ષેત્ર માટે પણ ખોલશે.
GP/DS
(
પ્રધાનમંત્રીનું કાર્યાલય
પ્રધાનમંત્રીએ પંડિત દીનદયાલ ઉપાધ્યાયજીને તેમની પુણ્ય તિથિ પર શ્રદ્ધાંજલિ અર્પી
પ્રધાનમંત્રી શ્રી નરેન્દ્ર મોદીએ પંડિત દીનદયાલ ઉપાધ્યાયજીને તેમની પુણ્યતિથિ પર શ્રદ્ધાંજલિ અર્પણ કરી છે.
પ્રધાનમંત્રીએ ટ્વીટ કર્યું;
“હું પંડિત દીનદયાળ ઉપાધ્યાયજીને તેમની પુણ્ય તિથિ પર શ્રદ્ધાંજલિ અર્પણ કરું છું. રાષ્ટ્રીય પ્રગતિ અને ગરીબોની સેવા માટેના તેમના પ્રયાસોને આપણે ક્યારેય ભૂલીશું નહીં. તેમના વિઝનથી પ્રેરિત થઈને, અમે વિકાસના ફળો હાંસિયામાં ધકેલાઈ ગયેલા અને દલિત લોકો સુધી પહોંચે તે સુનિશ્ચિત કરવા માટે ચોવીસ કલાક કામ કરી રહ્યા છીએ.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ છેલ્લા 9 વર્ષમાં સૌર ક્ષમતા 54 ગણી વધતા મિશન નેટ ઝીરોમાં પ્રગતિની પ્રશંસા કરી
પ્રધાનમંત્રી શ્રી નરેન્દ્ર મોદીએ મિશન નેટ ઝીરોની દિશામાં કરાયેલી પ્રગતિની પ્રશંસા કરી છે.
રેલ્વેએ X પર પોસ્ટ કર્યું હતું કે છેલ્લા 9 વર્ષમાં સૌર ક્ષમતા 54 ગણી વધી છે. તેઓએ માહિતી આપી હતી કે માર્ચ 2014 સુધી કાર્યરત સૌર ઊર્જા ક્ષમતા 3.68 મેગાવોટ હતી જ્યારે 2014-23 દરમિયાન 200.31 મેગાવોટ કાર્યરત કરવામાં આવી હતી.
પ્રધાનમંત્રીએ જવાબ આપ્યો:
"હરિયાળા ભવિષ્ય પ્રત્યેની આપણી પ્રતિબદ્ધતામાં પ્રશંસનીય પ્રગતિ દર્શાવે છે. માત્ર 9 વર્ષમાં, આપણે #MissionNetZero કાર્બન ઉત્સર્જન તરફ નોંધપાત્ર પગલાં લઈને આપણી ક્ષમતામાં નોંધપાત્ર વધારો કર્યો છે. ચાલો આપણે આ પ્રવાસ ચાલુ રાખીએ, ભારત માટે આવતીકાલને ઉજ્જવળ અને ટકાઉ સુનિશ્ચિત કરીએ."
CB/GP/JD
(
પ્રધાનમંત્રીનું કાર્યાલય
પ્રધાનમંત્રી આવતીકાલે ઉત્તરપ્રદેશમાં ઝાંસીની મુલાકાત લેશે
ઉત્તરપ્રદેશમાં ડિફેન્સ કોરિડોરનો શિલાન્યાસ કરશે
297 કિલોમીટરની લંબાઈ ધરાવતાં ઝાંસી – ખૈરાર સેક્શનનાં ઇલેક્ટ્રિફિકેશનનું ઉદઘાટન કરશે
બુંદેલખંડ માટે પાણી પુરવઠો સુનિશ્ચિત કરતી યોજનાનો શિલાન્યાસ કરશે
પ્રધાનમંત્રી શ્રી નરેન્દ્ર મોદી 15 ફેબ્રુઆરી, 2019નાં રોજ ઉત્તરપ્રદેશમાં ઝાંસીની મુલાકાત લેશે. જ્યાં તેઓ વિવિધ વિકાસ પરિયોજનાઓનો શિલાન્યાસ કરશે.
પ્રધાનમંત્રી ઝાંસીમાં ડિફેન્સ કોરિડોરનો શિલાન્યાસ કરશે. ભારતે દેશને સંરક્ષણ ક્ષેત્રમાં વિવિધ શસ્ત્રસરંજામોનું ઉત્પાદન કરવામાં સ્વનિર્ભર બનાવવા તમિલનાડુ અને ઉત્તરપ્રદેશમાં બે ડિફેન્સ કોરિડોર બનાવવાનો નિર્ણય કર્યો છે. ઉત્તરપ્રદેશનાં ઝાંસીમાં બનાવવામાં આવનાર ડિફેન્સ કોરિડોર છ મહત્વપૂર્ણ સ્થાનો પૈકિ એક છે. પ્રધાનમંત્રીએ ફેબ્રુઆરી, 2018માં ઉત્તરપ્રદેશ ઇન્વેસ્ટર્સ સમિટમાં રાજ્યમાં આવો જ એક કોરિડોર બુંદેલખંડ ક્ષેત્રમાં પણ બનાવવાની જાહેરાત કરી હતી.
શ્રી મોદી 297 કિલોમીટરની લંબાઈ ધરાવતા ઝાંસી-ખૈરાર રેલવે સેક્શનનાં ઇલેક્ટ્રિફિકેશનનું પણ ઉદઘાટન કરશે. એનાથી આ સેક્શન પર ટ્રેનોની અવરજવર ઝડપથી થશે અને સાથે સાથ કાર્બનનાં ઉત્સર્જનમાં પણ ઘટાડો થશે.
પ્રધાનમંત્રી પશ્ચિમી ઉત્તરપ્રદેશને વીજળીનો સતત પુરવઠો સુનિશ્ચિત કરવા માટે બનાવવામાં આવેલ પશ્ચિમી-ઉત્તર આંતરક્ષેત્રીય વીજળી ટ્રાન્સમિશન લાઇન પણ દેશને અર્પણ કરશે.
પ્રધાનમંત્રી પહાડી બાંધ આધુનિકીકરણ યોજનાનું પણ ઉદઘાટન કરશે. આ બંધ ધસાન નદી પર બનાવવામાં આવ્યો છે.
તમામ માટે પીવાનાં સ્વચ્છ પાણીનો પુરવઠો સુનિશ્ચિત કરવાની સરકારની યોજના અંતર્ગત પ્રધાનમંત્રી બુંદેલખંડ ક્ષેત્રનાં ગ્રામીણ વિસ્તારોમાં પાઇપલાઇન મારફતે પાણીનાં પુરવઠાની યોજનાનું પણ શિલારોપણ કરસે. આ યોજના એ દ્રષ્ટિએ પણ મહત્ત્વપૂર્ણ છે કે એનાથી દુષ્કાળથી અસરગ્રસ્ત બુંદેલખંડ ક્ષેત્રમાં પાણીનો પુરવઠો મળી શકશે. આ પ્રસંગે પ્રધાનમંત્રી ઝાંસી શહેર માટે ‘અમૃત’ અંતર્ગત પીવાનાં પાણીનાં પુરવઠાની યોજનાનાં બીજા ચરણનું પણ શિલારોપણ કરશે.
શ્રી મોદી ઝાંસીમાં જૂનાં રેલવે ડિબ્બાને નવા બનાવવા માટે વર્કશોપનો પણ શિલાન્યાસ કરશે. એનાથી બુંદેલખંડ વિસ્તારમાં લોકો માટે રોજગારીની સંભાવનાઓ ઊભી થશે.
પ્રધાનમંત્રી ઝાંસી-માણિકપુર અને ભીમસેન-ખૈરાર સેક્શન પર 425 કિલોમીટરની લંબાઈ ધરાવતાં રેલવે માર્ગનાં ડબલિંગની યોજનાનો શિલાન્યાસ કરશે. તેનાથી ટ્રેનોની અવરજવર સરળ થશે સાથે-સાથે બુંદેલખંડ ક્ષેત્રનાં સંપૂર્ણ વિકાસમાં પણ મદદ મળશે.
પ્રધાનમંત્રી આ અગાઉ વારાણસી અને વૃંદાવન પણ ગયા હતા. વારાણસીમાં તેમણે પ્રવાસી ભારતીય દિવસને સંબોધન કર્યું હતું અને વૃંદાવનમાં શાળામાં વંચિત સમુદાયનાં વિદ્યાર્થીઓને ત્રણ અબજમું ભોજન પીરસ્યું હતું.
RP
(Visitor Counter : 135
પ્રધાનમંત્રીનું કાર્યાલય
ભારત-ઇટાલી વર્ચ્યુઅલ સમિટ 
પ્રધાનમંત્રી શ્રી નરેન્દ્ર મોદી અને ઇટાલીના પ્રધાનમંત્રી પ્રો. જુસેપ્પે કોન્તે વચ્ચે 6 નવેમ્બર, 2020ના રોજ વર્ચ્યુઅલ દ્વિપક્ષીય સમિટ યોજાઈ હતી.
પ્રધાનમંત્રી મોદીએ પ્રો. જુસેપ્પે કોન્તેની 2018ની ભારત મુલાકાતને યાદ કરી અને તાજેતરના ભૂતકાળમાં ભારત-ઇટાલીના સંબંધોમાં ઝડપી વૃદ્ધિની પ્રશંસા કરી. પ્રધાનમંત્રી પ્રો. કોન્તેએ પરિસ્થિત સુધર્યા બાદ પ્રધાનમંત્રી મોદીને ઇટાલીની મુલાકાતે આવવાનું આમંત્રણ આપ્યું.
સમિટમાં બંને નેતાઓને દ્વિપક્ષીય સંબંધના વ્યાપક માળખાની વિસ્તૃત સમીક્ષા કરવાની તક મળી. બંને નેતાઓએ કોવિડ-19 રોગચાળા સહિત સામાન્ય વૈશ્વિક પડકારો સામે સહકાર મજબૂત કરવા માટેની પ્રતિબદ્ધતાને પુષ્ટિ આપી.
નેતાઓએ રાજકીય, આર્થિક, વૈજ્ઞાનિક અને તકનીકી, અવકાશ અને સંરક્ષણ સહયોગ સહિતના વિવિધ મુદ્દાઓની ચર્ચા કરી. પ્રાદેશિક અને આંતરરાષ્ટ્રીય મુદ્દાઓ પર બંને પક્ષો બહુપક્ષીય ફોરા ખાસ કરીને જ -20 પર નજીકથી સંકલન કરવા સંમત થયા. ઇટાલી ડિસેમ્બર 2021માં જી -20નું પ્રમુખ પદ સંભાળશે, ત્યારબાદ 2022માં ભારત તે પદ સંભાળશે. ડિસેમ્બર, 2020થી ભારત અને ઇટાલી મળીને જી -20 ટ્રોઇકાનો ભાગ બનશે. બહાલી આપવાની પ્રક્રિયા પૂર્ણ થતાં જ ભારતે ઇટાલીના આઇએસએમાં જોડાવાના નિર્ણયને આવકાર્યો હતો.
આ સમિટમાં સાથે મળીને ઊર્જા, મત્સ્યઉદ્યોગ, શિપ બિલ્ડિંગ, ડિઝાઇન વગેરે જેવા વિવિધ ક્ષેત્રના 15 એમઓયુ / કરાર પર હસ્તાક્ષર કર્યા હતા.
SD/GP/BT
(
ગૃહ મંત્રાલય
કુવૈતના અમીર મહામહિમ શેખ સબા અલ-અહમદ અલ-જબર અલ-સબાનું અવસાન થવાથી તેમના માનમાં આવતીકાલે એક દિવસીય રાજકીય શોક મનાવવામાં આવશે
કુવૈતના અમીર મહામહિમ શેખ સબા અલ-અહમદ અલ-જબર અલ-સબાનું 29 સપ્ટેમ્બર, 2020ના રોજ અવસાન થયું હતું. ભારત સરકારે સ્વર્ગસ્થ મહાનુભાવના માનમાં સમગ્ર દેશમાં આવતીકાલે એક દિવસનો રાજકીય શોક મનાવવાનો નિર્ણય કર્યો છે.
રાષ્ટ્રીય ધ્વજ ભારતની તમામ ઇમારતો પર જ્યાં તે નિયમિતપણે લહેરાવવામાં આવે છે એ બધે જ અડધી કાઠીએ લહેરાવવામાં આવશે અને આવતીકાલે કોઈ જ સત્તાવાર મનોરંજન કાર્યક્રમ યોજવામાં આવશે નહીં.
SD/GP/BT
(
પ્રધાનમંત્રીનું કાર્યાલય
જી-20 નેતાઓની 15મી શિખર મંત્રણા 
સાઉદી અરબમાં બે પવિત્ર મસ્જિદના અભિરક્ષક મહામહિમ કિંગ સુલેમાન બિન અબ્દુલ અઝીઝ અલ સાઉદના આમંત્રણના પગલે પ્રધાનમંત્રી શ્રી નરેન્દ્ર મોદી 21-22 નવેમ્બર 2020ના રોજ યોજાનારી 15મી જી-20 શિખર મંત્રણામાં ભાગ લેશે. સાઉદી અરબના અધ્યક્ષ સ્થાને યોજાનારી આ શિખર મંત્રણાની થીમ “સૌના માટે 21મી સદીની તકો સાકાર કરવી” રાખવામાં આવી છે. આ બેઠકનું આયોજન વર્ચ્યુઅલ માધ્યમથી કરવામાં આવશે.
આ શિખર મંત્રણા વર્ષ 2020ની જી-20 નેતાઓની બીજી બેઠક હશે. પ્રધાનમંત્રી અને સાઉદી અરબના ક્રાઉન પ્રિન્સ વચ્ચે થયેલા ટેલિફોનિક વાર્તાલાપના પગલે, ગત જી-20 નેતાઓની અસાધારણ શિખર મંત્રણા માર્ચ 2020માં યોજવામાં આવી હતી જેમાં નેતાઓએ કોવિડ-19 મહામારીના સંક્રમણને નિયંત્રણમાં લેવા માટે મદદરૂપ થવા માટે જી-20 દેશોમાં સમયસર સમજણ કેળવી હતી અને વૈશ્વિક સહકારનો પ્રતિભાવ આગળ ધપાવ્યો હતો.
આ જી-20 શિખર મંત્રણામાં કોવિડ-19 રોગચાળામાંથી સમાવેશક, સ્થિતિસ્થપક અને ટકાઉક્ષમ રીતે સાજા થવા ઉપર ધ્યાન કેન્દ્રિત કરવામાં આવશે. જી-20 શિખર મંત્રણા દરમિયાન, નેતાઓ મહામારી અંગેની તૈયારીઓ અને નોકરીઓ પુનઃસ્થાપિત કરવા માટેની વિવિધ રીતો અને માધ્યમો પર ચર્ચા કરશે. આ નેતાઓ સહિયારા, ટકાઉક્ષમ અને અનુકૂળ ભવિષ્યનું નિર્માણ કરવા માટે પોતાની દૂરંદેશીના અભિપ્રાયોનું આદાનપ્રદાન કરશે.
ઇટાલી જ્યારે 1 ડિસેમ્બર 2020ના રોજ જી-20ના અધ્યક્ષ તરીકેનો પદભાર સંભાળશે ત્યારે સાઉદી અરબની સાથે ભારત પણ જી-20 ટ્રોઇકામાં દાખલ થશે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 38.76 કરોડ લોકોને રસી આપવામાં આવી
છેલ્લા 24 કલાકમાં ભારતમાં 38,792 નવા કેસ નોંધાયા
દેશમાં અત્યાર સુધીમાં કુલ 3,01,04,720 દર્દીઓ સાજા થયા
સાજા થવાનો દર વધીને 97.28% થયો
છેલ્લા 24 કલાકમાં 41,000 દર્દીઓ સાજા થયા
ભારતમાં સક્રિય કેસનું ભારણ ઘટીને 4,29,946 થયું
સક્રિય કેસ કુલ કેસનાં 1.39% થયા
સાપ્તાહિક સાજા થવાનો દર ઘટીને 5% કરતા ઓછો થઈ ગયો છે, હાલમાં 2.25% છે
દૈનિક સાજા થવાનો દર 2.10%એ પહોંચ્યો, જે સતત 23મા દિવસે 3%થી ઓછો છે
પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 43.59 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 225
કૃષિ મંત્રાલય
કૃષિ સહયોગ અને ખેડૂતોના કલ્યાણ વિભાગે રવિ પાકની લણણી અને ઉનાળુ પાકનું વાવેતર કરવાની પ્રક્રિયા સરળ બનાવવા વિવિધ પગલાં લીધા
લૉકડાઉન ગાળા દરમિયાન ખેડૂતોને મુશ્કેલી ન પડે એ સુનિશ્ચિત કરવા પગલાં
લૉકડાઉન સમયગાળા દરમિયાન ખેડૂતોને કોઈ પણ પ્રતિકૂળ સ્થિતિનો સામનો ન કરવો પડે એ સુનિશ્ચિત કરવા ભારત સરકારનાં કૃષિ સહયોગ અને કિસાન કલ્યાણ વિભાગ રવિ પાકની લણણી સરળતાપૂર્વક કરવા વધારે ઉપાયો કરી રહ્યો છે.
દાવાઓની ચુકવણી, રવિ પાક 2019-20 માટે સીસીઆઈની સ્થિતિ, પાકના નુકસાનનું સર્વેક્ષણ અને સ્માર્ટ નમૂનાની તકનિક જેવા વિષયો પર વીડિયો કોન્ફરન્સ દ્વારા તમામ રાજ્યો અને વીમા કંપનીઓ સાથે વાતચીત કરવામાં આવી હતી.
કૃષિ વીમાની સુવિધા માટે તમામ રાજ્યોને પત્ર લખવામાં આવ્યો છે કે, તેઓ સંબંધિત વીમા કંપનીઓનાં પ્રતિનિધિઓને પાસ ઇશ્યૂ કરે, જેથી તેઓ પાક લણણીના પ્રયોગને પ્રમાણિત કરી શકે તથા કમોસમી વરસાદ અને કરાં પડવાથી પાકને થયેલા નુકસાનનું ફિલ્ડ સર્વેક્ષણ કરવા સંબંધિત નિયમોમાં છૂટછાટ આપી શકે.
પ્લાન્ટ અને પ્લાન્ટ ઉત્પાદનોની નિકાસ માટેના કન્સાઇન્મેન્ટ અને આયાતને મુક્ત કરવા ફાઇટોસેનિટરી સર્ટિફિકેશન સતત ઇશ્યૂ કરવામાં આવે છે. લૉકડાઉનની તારીખ 24 માર્ચ, 2020થી 2 એપ્રિલ, 2020 સુધી નિકાસ એસાઇન્મેન્ટને કુલ 3776 પીએસસી ઇશ્યૂ કર્યા છે અને 1074 આયાત એસાઇન્ટમેન્ટ મુક્ત કર્યા છે.
બાગાયતી પાકોને સહાયતા પ્રદાન કરવા માટે ઉત્પાદકો, એગ્રીગેટર, જથ્થાબંધ વિક્રેતાઓ, મંડી સંગઠનો અને રાજ્ય બાગાયતી મિશનોની સાથે સમન્વય કરવામાં આવ્યો છે, જેથી ચીજવસ્તુઓનું પરિવહન સાનુકૂળ રીતે થાય અને તમામ સમસ્યાઓનું સમાધાન થઈ શકે.
લૉકડાઉનના સમયગાળામાં તમામ 21 સ્થળો પર કિસાન કોલ કેન્દ્ર કાર્યરત છે. કોલને ફાર્મ ટેલી એડવાઇઝર પાસે મોકલવામાં આવે છે, જે ઘરેથી જ કાર્યરત છે. દરરોજ સવારે 6 વાગ્યાથી રાતના 10 વાગ્યા સુધી તમામ 454 કેસીસી સીટનું સંચાલન થઈ રહ્યું છે. દરરોજ 15,000થી લઈને 20,000 કોલ મળે છે.
GP/RP
(Visitor Counter : 92
પ્રધાનમંત્રીનું કાર્યાલય
પ્રધાનમંત્રી અને રશિયન સંઘના રાષ્ટ્રપતિએ ટેલીફોન પર વાત કરી
પ્રધાનમંત્રી શ્રી નરેન્દ્ર મોદીએ રશિયન સંઘના રાષ્ટ્રપતિ મહામહિમ શ્રી વ્લાદિમીર વી પુતિન સાથે ટેલીફોન પર વાત કરી હતી. બંને નેતાઓએ કોવિડ-19 રોગચાળાના સંદર્ભમાં આંતરરાષ્ટ્રીય સ્થિતિની ચર્ચા કરી હતી.
પ્રધાનમંત્રીએ રશિયામાં રોગથી પીડિત તમામ લોકોની તબિયતમાં વહેલામાં વહેલી તકે સુધારો થાય એવી કામના વ્યક્ત કરી હતી અને આશા વ્યક્તિ કરી હતી કે, રાષ્ટ્રપતિ પુતિનના નેતૃત્વમાં રોગ સામે લડવાના રશિયાના પ્રયાસોને સફળતા મળશે.
રાષ્ટ્રપતિ પુતિને પ્રધાનમંત્રીને કોવિડ-19 સામે લડવા ભારતે અપનાવેલા કડક પગલાંઓને સફળતા મળે એવી શુભેચ્છા પાઠવી હતી.
બંને નેતાઓ આ મોટી આંતરરાષ્ટ્રીય કટોકટીના તમામ પડકારોનું પર્યાપ્ત સમાધાન કરવામાં વધારે ચર્ચાવિચારણા કરવા અને સાથસહકાર આપવા સંમત થયા હતા, જેમાં સ્વાસ્થ્ય, તબીબી, વૈજ્ઞાનિક સંશોધન, માનવતા સાથે સંબંધિત બાબતો અને વૈશ્વિક અર્થતંત્ર પર અસર કરે એવી બાબતો સામેલ છે. તેમણે કોવિડ-19 સામે એક થઈને લડવા આંતરરાષ્ટ્રીય સાથસહકારનાં મહત્ત્વ પર ભાર મૂક્યો હતો, જેમાં જી20 માળખાની અંદર સાથસહકાર સામેલ છે.
પ્રધાનમંત્રીએ રશિયામાં ભારતીય વિદ્યાર્થીઓની સુખાકારી સુનિશ્ચિત કરવામાં રશિયન સત્તામંડળોના સાથસહકારની પ્રશંસા કરી હતી અને આશા વ્યક્ત કરી હતી કે આ પ્રકારનો સાથસહકાર ભવિષ્યમાં જળવાઈ રહેશે. રાષ્ટ્રપતિ પુતિને આ સંબંધમાં તમામ મદદની ખાતરી આપી હતી. પ્રધાનમંત્રીએ રાષ્ટ્રપતિ પુતિનને જણાવ્યું હતું કે, ભારતીય ઑથોરિટી રશિયન નાગરિકોને જ્યારે જરૂર જણાશે ત્યારે રશિયા પરત ફરવાની વ્યવસ્થા કરશે અને એમનું સ્વાસ્થ્ય જાળવવા માટે શક્ય તમામ પ્રયાસો કરશે.
બંને નેતાઓ બંને દેશો વચ્ચે ગાઢ દ્વિપક્ષીય સંબંધોને જાળવવા અને એને વેગ આપવા પણ સંમત થયા હતા. તેમણે ભાર મૂક્યો હતો કે, તેઓ વર્ષ દરમિયાન પ્રત્યક્ષ ચર્ચા કરવા માટેની કેટલીક તકો ઝડપી લેવા આતુર છે.
RP
(